Diari Oficial de la Generalitat Valenciana


Sumari del DOGV 1818, del 03-07-1992 (1992/825355)

ORDRE de 25 de juny de 1992, de la Conselleria de Cultura, Educació i Ciència, per la qual són convocats ajuts per a les organitzacions sindicals de personal docent no universitari amb implantació a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/25/(1)/dof/vci/html**

### Dades del document

Número de DOGV
:   1818

Data del DOGV
:   03-07-1992

Secció del DOGV
:   DISPOSICIONS GENERALS

Número del document
:   1992/825355


Data del document
:   25-06-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 de juny de 1992, de la Conselleria de Cultura, Educació i Ciència, per la qual són convocats ajuts per a les organitzacions sindicals de personal docent no universitari amb implantació a la Comunitat Valenciana.  
La Llei Orgànica 11/1985, de 2 d'agost, de Llibertat Sindical, regula l?exercici de dret constitucional de lliure sindicació a tots els treballadors.  
Atés el text normatiu precitat i en aplicació del que determina l'article 9.2 de ja Constitució, la Conselleria de Cultura, Educació i Ciència dicta aquesta ordre per tal de facilitar la participació sindical ateses les activitats promogudes per les organitzacions esmentades.  
En atenció d'aquests motius i segons que disposa l'article 35 de la Llei 5/1983, de 3,0 de desembre, de Govern Valencià, i els articles 45 i 47 del Decret Legislatiu de 26 de juny de 1991, del Consell de la Generalitat Valenciana, pel qual s?aprova el text refós de la Llei d'Hisenda Pública de la Generalitat Valenciana,  
ORDENE:  
Primer  
Són convocats ajuts econòmics per subvencionar activitats que han de realitzar organitzacions sindicals de personal docent i s?aproven les bases per les quals es regeix aquesta convocatòria, incloses com a annex en aquesta ordre.  
Segon  
L?import global màxim destinat a aquests ajuts és de vuit milions de pessetes (8.000.000 PTA) que es pagaran a càrrec de l'aplicació pressupostària 43.30.051.60 línia de subvenció 402/000/92 d'aquesta conselleria, de l?exercici econòmic de 1992.  
DISPOSICIONS FINALS  
Primera  
Es delega en el secretari general d'aquesta Conselleria de Cultura, Educació i Ciència la facultat per a concedir aquestes ajudes i se l'autoritza perquè dicte les resolucions i instruccions que calguen per al desenrotllament i l?execució d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 25 de juny de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases de la convocatòria d?ajuts per a les organitzacions sindicals de personal docent no universitari.  
Primera. Finalitat de les ajudes  
Els ajuts econòmics són per a subvencionar les activitats i les despeses de funcionament de les organitzacions sindicals i tenen com a finalitat la participació sindical del personal docent no universitari en activitats promogudes per les organitzacions sindicals, d?acord amb allò que preceptua la Llei Orgànica 11/1985, de 2 d?agost, de llibertat sindical i la Llei 9/1987, de 12 de juny, de regulació d'òrgans de representació, determinació de les condicions de treball i participació, en matèria de llibertat sindical, règim jurídic, representativitat sindical, acció sindical i tutela de la llibertat sindical.  
Segona. Beneficiaris  
Podran ser beneficiaris dels ajuts les organitzacions sindicals que hagen obtingut algun delegat de personal o membre del comitè d?empresa en les eleccions a representants dels treballadors en les empreses del sector d?ensenyament privat, celebrades entre el 15 de setembre i el 15 de desembre de 1990, declarades computables per les respectives comissions territorials d'eleccions sindicals; i en les eleccions per a determinar la composició de les juntes de personal docent, celebrades en el període comprés entre el 31 d?octubre i el 15 de desembre de 1990. Tot això, dins l?àmbit de la Comunitat Valenciana.  
Tercera. Sol·licituds i documentació  
Les sol·licituds, adreçades a la Secretaria General de la Conselleria de Cultura, Educació i Ciència de la Generalitat Valenciana, podran presentar-se en el registre, general de la conselleria esmentada, situada a l'avinguda de Campanar, núm. 32, de València (46601), als centres d'informació de l?Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 66 de la Llei de Procediment Administratiu.  
A les sol·licituds s?adjuntarà la documentació següent:  
1 Documents que acrediten la constitució legal de l?organització sindical, en cas de no haver-se acreditat anteriorment.  
2. Document fefaent que acredite la representació de la persona que actua en nom de l?organització sol·licitadora.  
En el supòsit que l?entitat sol·licitadora fos una federació o confederació i sol·licités l'ajuda en nom de les organitzacions sindicals integrades o afiliades en aquesta, hauran d?adjuntar documentació acreditativa en la qual conste l'autorització, de manera fefaent, d'aquestes organitzacions, perquè la confederació o federació sol·licite o perceba, en el seu nom, l'ajut esmentat.  
Quan es tracte d'una coalició electoral i l'atribució dels resultats electorals hi conste verificada, l?organització sindical que sol·licite la subvenció per ella i en nom i representació del coaligat, hi haurà d'adjuntar, de manera fefaent, l'autorització expressa d?aquest perquè sol·licite i perceba, si escau, la subvenció en el seu nom.  
3. Pressupost de les despeses per a les quals sol·licita l'ajuda i, si escau, projecte d'activitats.  
4. Fotocòpia compulsada del CIF de l?entitat sol·licitadora.  
5. En cas de no haver-se acreditat anteriorment certificat de la Conselleria de Treball i Afers Socials acreditativa del nombre de representants sindical en comitès d?empresa, juntes de personal o delegats de personal docent no universitari obtinguts en les últimes eleccions celebrades dins l?àmbit de la Comunitat Valenciana, el termini de presentació de sol·licituds serà de vint dies a partir de l?entrada en vigor d?aquesta ordre.  
Quarta. Criteris per a la concessió d'ajudes  
Es determinarà inicialment quina quantitat de l'import global màxim ha de distribuir-se entre les organitzacions sindicals del sector d'ensenyament privat i les del sector d'ensenyament públic. La concreció d'aquestes dues quantitats es realitzarà atès el nombre de treballadors i de funcionaris docents de l'ensenyament no universitari de cadascun dels sectors públic i privat respectivament.  
Una vegada determinades les dues quantitats que s'han de repartir entre les organitzacions sindicals corresponents a cada sector, l'assignació de les ajudes als beneficiaris es realitzarà tenint en compte el nombre de delegats de personal i membres del comitè d?empresa obtinguts en les eleccions sindicals per cadascuna de les entitats sindicals del sector privat o el nombre de representants en les juntes de personal, en cas de tractar-se d'organitzacions sindicals corresponents al sector d?ensenyament públic.  
Cinquena. Resolució  
Correspondrà al secretari general per delegació del Conseller de Cultura, Educació i Ciència, la resolució d'aquesta convocatòria a proposta d'una comissió avaluadora integrada per:  
- El Secretari General Administratiu de la Conselleria de Cultura, Educació i Ciència, o persona que designe, que farà de president.  
El Cap del Servei Jurídic que farà de Secretari.  
- El Cap del Servei de Relacions Institucionals, Participació Social i Fundacions.  
Sisena. Pagament de les subvencions  
Les subvencions seran pagades amb la justificació prèvia per part dels beneficiaris de l'acompliment de les obligacions establertes en el punt 7 d'aquestes bases. La justificació es farà en el termini de dos mesos comptadors a partir de la publicació en el DOGV de la resolució per la qual es concedeixen les subvencions finalitat d'aquesta convocatòria.  
Setena. Obligacions dels beneficiaris  
1. Els beneficiaris de les ajudes tindran les obligacions següents:  
a) Realitzar l'activitat que fonamenta la concessió de l'ajut.  
b) Lliurar els justificants de les despeses per als quals es va concedir l'ajut, per quantia igual o superior a l'ajut concedit segons estableix la legislació vigent i també un informe memòria de les activitats realitzades.  
c) Acreditar, prèviament al cobrament de l'ajut, que estan al corrent de les seues obligacions tributàries i de la seguretat social, en els termes que estableix l?Ordre de 7 de gener de 1991, de la Conselleria d'Economia i Hisenda.  
d) Comunicar a la Conselleria de Cultura, Educació i Ciència si han estat beneficiaris de subvencions o ajudes per a la mateixa finalitat, procedents de qualsevol administracions o ens públics.  
e) Sotmetre?s a les actuacions de comprovació que ha d'efectuar aquesta Conselleria i a les de control financer que corresponen a la Intervenció General en relació amb les subvencions i ajudes concedides.  
2. En cas d'incompliment de qualsevol dels requisits estipulats en la convocatòria, s'estarà a allò que disposa l'article 47.9 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.  
Així mateix i segons que disposa l'apartat 8 del mateix article, tota alteració de les condicions tingudes en compte per a la concreció de la subvenció, i en tot cas l?obtenció concurrent de subvencions o ajudes atorgades per altres administracions o ens públics o privades, podrà donar lloc a la modificació de la resolució de concessió.


Còpia Permalink ELI